Ανεμοδαρμένα Ύψη (ταινία, 2026)

Το Ανεμοδαρμένα Ύψη () είναι επική Αμερικανική ρομαντική δραματική ταινία του 2026 σε σκηνοθεσία και σενάριο της Έμεραλντ Φένελ και ελαφρώς εμπνευσμένη από το μυθιστόρημα του 1847 της Έμιλι Μπροντέ, Ανεμοδαρμένα Ύψη. Στην ταινία πρωταγωνιστούν οι Μάργκο Ρόμπι και ο Τζέικομπ Ελόρντι ως Κάθριν Έρνσο και Χίθκλιφ, αντίστοιχα, με τους Χονγκ Τσάου, Σαζάντ Λατίφ, Άλισον Όλιβερ, Μάρτιν Κλουνς και Γιούαν Μίτσελ σε δευτερεύοντες ρόλους.

Το Ανεμοδαρμένα Ύψη έκανε παγκόσμια πρεμιέρα στο Κινέζικο Θέατρο Γκράουμαν στο Λος Άντζελες στις 28 Ιανουαρίου 2026 και θα κυκλοφορήσει στους κινηματογράφους από τη Warner Bros. Pictures στις 13 Φεβρουαρίου.

 Ηθοποιοί και χαρακτήρες 
 Μάργκο Ρόμπι ως Κάθριν "Κάθι" Έρνσο
 Σάρλοτ Μέλινγκτον ως μικρή Κάθριν Έρνσο
 Τζέικομπ Ελόρντι ως Χίθκλιφ
 Όουεν Κούπερ ως μικρός Χίθκλιφ
 Χονγκ Τσάου ως Νέλι Ντιν
 Βάι Νγκουγιέν ως μικρή Νέλι Ντιν
 Σαζάντ Λατίφ ως Έντγκαρ Λίντον
 Άλισον Όλιβερ ως Ιζαμπέλα Λίντον
 Μάρτιν Κλουνς ως Κος Έρνσο
 Γιούαν Μίτσελ ως Τζόζεφ

Παραγωγή
Ανάπτυξη και κάστινγκ

Τον Ιούλιο του 2024 η δημιουργός ταινιών Έμεραλντ Φένελ ανακοίνωσε ότι θα έγραφε και θα σκηνοθετούσε μία προσαρμογή του μυθιστορήματος του 1847 Ανεμοδαρμένα Ύψη της Έμιλι Μπροντέ. Τον Σεπτέμβριο του 2024, η Μάργκο Ρόμπι και ο Τζέικομπ Ελόρντι πήραν τους ρόλους της Κάθριν Έρνσο και του Χίθκλιφ, αντίστοιχα, με την Ρόμπι να κάνει και την παραγωγή με την εταιρεία της, LuckyChap Entertainment, μαζί με τον χρηματοδότη MRC. Η Ρόμπι έκανε και την παραγωγή των ταινιών της Φένελ, Υποσχόμενη Νέα Γυναίκα (2020) και Saltburn (2023), με πρωταγωνιστή τον Ελόρντι στην δεύτερη.

Τον Οκτώβριο, ξεκίνησε ένας αγώνας προσφορών για τα δικαιώματα διανομής με κυρίαρχο το Netflix με προσφορά $150 εκατομμυρίων. Η Warner Bros. Pictures, με την οποία η LuckyChap είχε μία συμφωνία προτεραιότητας και έκανε το Barbie (2023), κέρδισε τελικά τα δικαιώματα με την σημαντικά χαμηλότερα προσφορά των $80 εκατομμυρίων, αφού εγγυήθηκε τις επιθυμίες των Φένελ και Ρόμπι για κυκλοφορία στους κινηματογράφους και μία μεγάλη διαφημιστική καμπάνια.

Ο Ελόρντι σκεφτόταν να κάνει διάλειμμα από την υποκριτική πριν η Φένελ του προτείνει τον πρωταγωνιστικό ρόλο χωρίς να χρειαστεί να περάσει από οντισιόν. Η απόφαση να δοθεί ο ρόλος του Χίθκλιφ σε έναν λευκό ηθοποιό, όταν ο χαρακτήρας περιγράφεται ως φυλετικά αμφιλεγόμενος, που περιγράφεται ότι μοιάζει με «σκουρόχρωμο τσιγγάνο» ή «Λασκάρ» στο μυθιστόρημα, προκάλεσε αντιδράσεις. Τον Νοέμβριο του 2024, οι Χονγκ Τσάου, Άλισον Όλιβερ (που έπαιζε στο Saltburn) και ο Σαζάντ Λατίφ προστέθηκαν στο καστ. Τον Μάρτιο του 2025, οι Σάρλοτ Μέλινγκτονλ, Όουεν Κούπερ και Βάι Νγκουγιέν (και οι τρεις στο κινηματογραφικό τους ντεμπούτο) ανακοινώθηκε ότι θα παίξουν τους μικρούς Κάθριν, Χίθκλιφ και Νέλι. Τον Σεπτέμβριο του 2025, η Φένελ υπερασπίστηκε την απόφαση της να δώσει τον ρόλο στον Ελόρντι, δηλώνοντας ότι αυτός "έμοιαζε ακριβώς με την εικόνα του Χίθκλιφ στο πρώτο βιβλίο που διάβασα."

 Γυρίσματα 
Τα γυρίσματα πραγματοποιήθηκαν στο Ηνωμένο Βασίλειο από τα τέλη Ιανουαρίου μέχρι τις αρχές Απριλίου του 2025, χρησιμοποιώντας κάμερες VistaVision 35mm. Τα γυρίσματα έγιναν στα Sky Studios Elstree με εξωτερικά γυρίσματα να γίνονται στο Γιόρκσαϊρ Ντέιλς, συμπεριλαμβανομένων τις κοιλάδες Άρκενγκαρθντέιλ και Σουάλενταλε, το χωριό Λόου Ρόου και το Εθνικό Πάρκο Γιόρκσαϊρ Ντέιλς. Ο Λάινους Σάντγκρεν ανέλαβε την φωτογραφία της ταινίας.

Μουσική
Ο Άντονι Γουίλις συνέθεσε την μουσική της ταινίας, αφού είχε δουλέψει με την Φένελ στο Saltburn, με την Charli XCX να συνεργάζεται στο άλμπουμ των πρωτότυπων τραγουδιών. Το βασικό τραγούδι, "House" που περιλαμβάνει τον Ουαλό μουσικό Τζον Κέιλ κυκλοφόρησε στις 10 Νοεμβρίου 2025, μαζί με ένα μουσικό βίντεο σκηνοθετημένο από τον Μιτς Ράιαν. Ένα δεύτερο τραγούδι, το "Chains of Love," κυκλοφόρησε στις 13 Νοεμβρίου, συμπέφτοντας με το κινηματογραφικό τρέιλερ της ταινίας, το οποίο επίσης περιλάμβανε το τραγούδι. Ένα τρίτο τραγούδι, το "Wall of Sound", κυκλοφόρησε στις 16 Ιανουαρίου.

Κυκλοφορία
Στις 28 Ιανουαρίου 2026, το Ανεμοδαρμένα Ύψη έκανε την παγκόσμια πρεμιέρα του στο Κινέζικο Θέατρο Γκράουμαν. Το Ανεμοδαρμένα Ύψη είναι προγραμματισμένο να κυκλοφορήσει στις Ηνωμένες Πολιτείες και στο Ηνωμένο Βασίλειο στις 13 Φεβρουαρίου 2026, την παραμονή της ημέρας του Αγίου Βαλεντίνου. Είναι προγραμματισμένο να κυκλοφορήσει και σε κινηματογράφους IMAX.

Διαφήμιση
Το πρώτο τρέιλερ και η αφίσα της ταινίας, η οποία αποτίει φόρο τιμής στο Όσα παίρνει ο άνεμος (1939), κυκλοφόρησαν διαδικτυακά στις 3 Σεπτεμβρίου 2025, αφού προωθητικές αφίσες εμφανίστηκαν σε διάφορες πόλεις, ανάμεσα στις οποίες ήταν η Νέα Υόρκη, το Λονδίνο και το Λος Άντζελες. Ο τίτλος της ταινίας είναι σχεδιασμένος με εισαγωγικά. Η Φένελ δήλωσε ότι "κάθε προσαρμογή του μυθιστορήματος" θα έπρεπε να περικλείετι σε εισαγωγικά: "Το θέμα για μένα είναι ότι δεν μπορείς να προσαρμόσεις ένα βιβλίο τόσο πυκνό και περίπλοκο και δύσκολο όσο αυτό το βιβλίο. Δεν μπορώ να πώ ότι κάνω τα Ανεμοδαρμένα Ύψη. Δεν είναι δυνατόν. Αυτό που μπορώ να πω είναι ότι κάνω μία εκδοχή αυτού." Στις 20 Ιανουαρίου 2026, ο Ελόρντι και η Ρόμπι ανακοινώθηκε ότι θα είναι το εξώφυλλο του τεύχους Φεβρουαρίου 2026 του Vogue της Αυστραλίας.

Παραπομπές

 Εξωτερικοί σύνδεσμοι 



Κατηγορία:Ταινίες του 2026
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2020
Κατηγορία:Βρετανικές αισθηματικές δραματικές ταινίες
Κατηγορία:Ταινίες IMAX
Κατηγορία:Ταινίες γυρισμένες στο Σαν Ντιέγκο
Κατηγορία:Ταινίες παραγωγής Warner Bros.
Κατηγορία:Ταινίες σε παραγωγή Μάργκο Ρόμπι